(ตัวเรา),,, "เจ๊ ร้านนี้ มีชื่อร้านมั้ย ครับ" 
(เจ๊ เจ้าของร้าน),,, "ชื่อร้านไม่มี มีแต่ป้ายหน้าร้านตามนั้นแหละ..."
(ตัวเรา),,, "......." แง่วววว

ที่จริงมาทานร้านนี้หลายครั้งแล้ว มีอาจารย์ท่านหนึ่งที่ ม.บูรพา ชวนมาทาน ร้านนี้หาไม่ยากอยู่บริเวณด้านหน้าวังมุขแลนด์ ถ.ลงหาดบางแสน ใกล้กับร้านหมูสะเต๊ะอพอลโล่ (ข้างๆ) ครับ

ทีเด็ดร้านนี้ คือ เส้นปลา สามารถสั่งเส้นปลาไปทำอะไรก็ได้ (น้ำ แห้ง เย็นตาโฟ ต้มยำ) แนะนำเป็นเย็นตาโฟต้มยำ รสชาติโอเคเลย (สำหรับผมนะ) ทางร้านมีลูกชิ้นหมูปิ้ง รสชาติอร่อยมากไม้ละ 10 บาท เสิร์ฟพร้อมน้ำจิ้มรสเด็ด (เปรี้ยวหวานๆ) กับผักสด ส่วนใหญ่จะเป็นใบโหระพา ผักชีฝรั่ง และใบบัวบก มื้อนี้... อิ่มเลยทีเดียว

